cyanic-selkie/wikianc huggingface dataset:
Murmansk
Utdanning og forsking
Dei viktigaste utdanningsinstitusjonane er Murmansk Statlege Tekniske Universitet (MSTU) og Murmansk Statlege Pedagogiske Universitet (MSPU). Av forskingsinstitusjonar finn ein Det polarvitskaplege forskingsinstituttet for fiskeindustri og oseanografi (PINRO), Murmansk Marinbiologiske institutt av det russiske vitenskapsakademi (MMBI), Polar geofysiske institutt og Kola vitskaplege senter av det russiske vitenskapsakademi''.
I tillegg finst det andre akademiske institusjonar; Murmansk maritime fiskerihøgskule, Kooperativ teknisk skole, Murmansk høgskule for økonomi, statistikk og informatikk, Murmansk musikkhøgskule, Murmansk lærarhøgskule og Murmansk medisinske høgskule.
Kultur
Nasjonal og internasjonal viktig er helleristingane frå andre til fjerde tusenår f.Kr. ved elva Ponoj og ved breidda av innsjøen Kanozero, som viser at det har budd menneske lenge på Kolahalvøya. I dei gamle pomorlandsbyane Varzuga og Kovda finst det trearkitektur og gravstader frå 1600-talet. I tillegg er kolasamane og pomorane sine folketradisjonar originale og viktige.
Det er tre teater i Murmansk; Det regionale dramateateret, Nordflåtens teater og Det regionale dukketeatershow. Det er meir enn 80 museum i Murmanskområdet. Murmansk regionale museum for lokalkunnskap fortel om minerala i området, nordleg taiga og tundra, hava omkring og historia i området. Murmansk regionale kunstmuseum er eit av dei yngste i Russland, grunnlagt i 1989. Museumet rettar seg hovudsakleg mot nordrussiske tema og verk av nord- og vestrussiske kunstnarar. Nordflåtens marinemuseum fortel om opprettinga av den russiske flåten i nord, om Nordflåten, krigsdeltaking og utviklinga av flåten i etterkrigstida. I tillegg finst det fleire kommunale museum, mellom anna i Kirovsk (det eldste) og i Poljarnij.
Pavel Tsjistjakov
Liv og gjerning
Tsjistjakov studerte ved St. Petersburgs kunstakademi (1849-61) under Petr Basin. 1860-64 underviste han ved ein teikneskule driven av St. Petersburgs avdeling av Selskapet til framhjelp for kunstnarar. I perioden 1863-70 mottok han stipend og studerte då for det meste ved kunstakademi i Paris og Roma.
Ole
Ole er eit opphavleg dansk mannsnamn avleidd av Olav/Oluf, som har norrønt opphav. Olav kjem frå det norrøne Óláfr, ei samantrekking av orda for 'stamfar' og 'etterkomar'. Namnedagen for Olav, Ole og nærskylde Ola er den 29. juli (olsok).
Bruk
Ole var det mest brukte (nedskrivne) førstenamnet på menn i Noreg på heile 1700-talet. I mange delar av landet har det heilt opp mot vår tid vore slik at om namnet vart skrive «Ole», vart namneberaren likevel kalla «Ola». Namnet har vore mykje brukt saman med eit andrenamn, og ein har fortsett å bruka det mykje også seinare. I 2005 var det rundt 33 000 nordmenn som hadde Ole som førstenamnet, og Ole var dermed det fjerde mest brukte mannsnamnet i Noreg, etter Jan, Per og Bjørn.
I Danmark var Ole særs mykje brukt midt på 1900-talet. I 1940-åra var Ole det tredje mest gjevne namnet, i 1950-åra det sjette og i 1960-åra det tiande mest gjevne.
I kulturen
Ole er namnet på barnefigurane Ole Lukkøye og Ole Brumm.
Fylkesveg 285
Fylkesveg 285 (Fv285) går mellom Homledal i Hole og Moserud i Lier. Veglengda er 28,3 km.
Pavel Tsjistjakov
Liv og gjerning
Frå 1872 underviste Tsjistjakov ved St. Petersburgs kunstakademi. År 1892 fekk han plass i akademiet sitt råd og vart professor. Han var styrar ved avdelinga for mosaikk-kunst (1890-1912). Frå 1908 til 1910 leidde han kunstverkstaden.
Ole
I kulturen
Ole Ivars er namnet på eit norsk danseband.
Pavel Tsjistjakov
Liv og gjerning
Tsjistjakov sin kunstpedagogikk utvikla seg i ein vedvarande strid mot den strenge akademismen som rådde i russiske kunstakademia i 1860- og 70-åra. Han og hans mange elevar spela ei stor og avgjerande i utviklinga av realisme-stilen i russisk kunst dei siste tiåra av det 19. hundreåret. Mellom Tsjistjakov sine elevar fann ein Viktor Vasnjetsov, Mikhail Vrubel, Vasilij Polenov, Ilja Repin, Valentin Serov og Vasilij Surikov.
Fylkesveg 285
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Pavel Tsjistjakov
Liv og gjerning
Tsjistjakovs hovudmål som kunstlærar var å utvikle dei faglege evnene, profesjonaliteten hos kunstmålaren. Hans pedagogiske metode sikta mot å smelte kunstnaren sin persepsjon og oppleving av naturen i hop med den vitskaplege kunnskapen.
I eiga målargjerning streva Tsjistjakov mot å få fram det dramatiske ved ei historisk hending, og det fortetta, psykologiske i historiske portrett og tradisjonelle portrett (Hovud av ei ciucciara [italiensk jente], 1864, i Russlands Museum i St. Petersburg, og, Bojar, 1876, i Tretjakovgalleriet i Moskva).
Murmansk
Kultur
Nordflåten har fleire kulturtilbod enn teateret (som er det eldste på Kolahalvøya) og musumet. I dag består tilbodet av 50 kulturinstitusjonar, 130 bibliotek, fleire museum, militærkorps og musikkgrupper.
Tømmerbil
Tømmerbil er ein lastebil som vert nytta for å køyra tømmer. Tømmerbilar kan frakta heiltømmer eller tømmer kappa i standardlengder. For å frakta heiltømmer nyttar ein ofte semitrailer, medan det er meir vanleg å nytta slepvogn for kappa tømmer. Det er vanlegvis ei eller to lengder på trekkvogna og to eller tre lengder på tilhengaren. I Noreg er det vanleg med ei lengd på trekkvogna og ei på hengaren. I Sverige er største lengd 24 m og det er vanleg å lasta to lengder på hengaren. På nokre strekningar er det innført ei prøveordning med modulvogntog, som tillet opp til 60 tonn i Noreg og 90 tonn i Sverige.
Tømmerbilar er utstyrte med støtter på sidene som held tømmeret på plass. Under transport vert støttene heldt saman av stramme kjettingar. Støttene kan løysast ut i underkant, slik at storparten av tømmeret rullar av av seg sjølv. Det er svært viktig at lasset er godt sikra, ettersom det kan føra til alvorlege ulukker om lasset ramlar av i trafikken. Tømmerbilar har høgt tyngdepunkt, så det er naudsynt å syna aktsemd og setta ned farten i skarpe svingar og på glatt føre.
Tømmerbilar vert ofte lasta med tømmerkran, som kan vera montert på tømmerbilen, eller på ein annan bil som vert nytta berre til lasting. Føremonen med å nytta ein eigen bil til tømmerkrana at ein då får større nyttelast på tømmerbilane. Ein kan òg nytta hjullastar med tømmergaffel for å lasta tømmeret.
Kiva.org
Kiva.org er ein frivillig organisasjon som har som mål å sameine folk gjennom lån for å redusere global fattigdom. Gjennom bruk av Internett og eit verdsomspennande nettverk av mikrofinansinstitusjonar lèt Kiva enkeltpersonar låne ut ned til 25 amerikanske dollar (kring 150 norske kroner) for å hjelpe til med å finansiere småbedrifter eigde og drivne av personar frå låginntektsgrupper kring i verda.
Lån gjennom Kiva gjev 0 % renter til utlånarane, og Kiva sjølve krev ikkje renter frå låntakarane. Det finst planer om å krevja 2 % renter frå mikrofinansinstitusjonane frå utpå året i 2007. Låntakarane betalar noko renter til dei lokale mikrofinansinstitusjonane som administrerer enkeltlåna, men Kiva.org hevdar at dei held auga med kor mykje renter som blir kravde og at dei ikkje vil arbeide med institusjonar som krev urettferdige eller unødig høge renter. Kiva-låntakarane har ein historisk tilbakebetalingsrate på 100 %. Kiva arbeider med regulatorar for å kunna lata mikrofinansinstitusjonar tilby variable renter til ulike låntakarar.
Korleis verkar det?
Kiva let mikrofinansinstitusjonar kring i verda avertere profilar av kvalifiserte lokale entreprenørar på Internett. Utlånarane er kven som helst som har eit kredittkort eller ein PayPal-konto. PayPal-konto treng ein elles berre når ein vel å taka ut att pengar. Utlånarane les profilane på Internett og bestemmer seg for éin eller fleire entreprenørar dei ønskjer å finansiere delar av lånet til. Kiva samlar inn lånekapitalen frå desse individuelle utlånarane og overfører han til mikrofinanspartnarane sine, dei såkalla feltpartnarane, som i sin tur distribuerer pengane og administrerer låna. Etter kvart som lånet blir tilbakebetalt av entreprenøren, overfører feltpartnarane pengane tilbake til Kiva. Når lånet er heilt tilbakebetalt, kan Kiva-utlånarane trekkje tilbake kapitalen sin att eller låne han ut att til ein annan entreprenør.
PayPal tek ikkje noko gebyr for Kiva-transaksjonar. Kiva distribuerer 100 % av lånet til entreprenøren. Utlånarane mottek ikkje noka rente eller annan profitt. Feltpartnaren som administrerer lånet tek renter frå entreprenøren.
Sagbukk
Sagbukk vert nytta for å legga stammane opp i medan ein sagar dei opp til ved. Sagbukken stod i, eller framom, skottet. Det vart ofte nytta bogesag for å saga ved. I gamle dagar var det ofte kårkallen som saga og hogg ved. I dag er det vanleg å nytta kappsag i staden for å saga veden for hand.
Unsung av Peter Hammill
Hammill har skildra stykka som «eit alternativt lydlandskap som er baserte på interne reglar, men som likevel er frisinna».
Under Wraps
Under Wraps er det 15. studioalbumet til rockebandet Jethro Tull, utgjeve i 1984. Songane er kraftig påverka av frontmannen Ian Anderson sin forkjærleik for spionasjelitteratur.
Albumet var kontroversielt hos Tull-fans då det kom ut på grunn av den elektroniske synthpop-stilen som var typisk for 1980-åra. Dave Pegg har sagt at det hadde vorte eit betre album om dei hadde nytta songane som ikkje kom med på Broadsword and the Beast, medan Martin Barre har kalla det eit av favoritt-Tull-albuma hans. Albumet nådde 76. plassen på Billboard 200 og 18. plassen på den britiske albumlista. Singelen «Lap of Luxury» nådde 30. plassen.
Produksjon
I motsetnad til tidlegare album, der Anderson skreiv alle songane sjølv, var Under Wraps det første Jethro Tull-album sidan This Was der dei fleste songane var skrivne i lag med andre i bandet, hovudsakleg Peter-John Vettese.
Det er òg det einaste Jethro Tull-albumet utan trommeslagar. Det vert berre nytta elektroniske trommemaskinar. Etter innspelinga vart Doane Perry med i bandet på turneen for albumet og vart så den permanente trommeslagaren deira.
Albumet vart spelt inn våren 1984 i heimestudioet til Anderson.
Utgjeving
Den originale utgjevinga i 1984 hadde 11 spor og «Astronomy», «Tundra», «Automotive Engineering» og «General Crossing» fanst berre på kassettversjonen. Av desse ekstra songane vart «General Crossing» den første Jethro Tull-songen som aldri vart gjeven ut på vinyl, sidan dei andre vart gjevne ut på singlar. Nyare CD-utgåver inkluderer òg bonusspor og i alt 15 spor. 2005-utgåva av albumet har òg med musikkvideoen til «Lap Of Luxury».
Konsertutgåver
For å marknadsføre Under Wraps la Jethro Tull ut på turné og tom som vanleg nokre kunstnariske steg i sceneutforminga. Som dei hadde gjort på liknande vis på Thick as a Brick-turneen, kom scenearbeidarar ut på scenen og kosta golvet, talde publikummet og studerte staden. Alle bandmedlemmane og instrumenta var pakka inn i gråpapir. Dei var altså pakka inn eller «under wraps» på engelsk. Desse vart kasta av då musikken starta. Under turneen fekk Anderson problem med stemma si som førte til at han måtte opererast og ta ein lengre pause frå bandet.
Edmílson Matias
Edmílson Matias er ein tidlegare brasiliansk fotballspelar.
Han spela for klubbane Kyoto Purple Sanga og Yokohama F. Marinos.
Tomotetsu Kimura
Tomotetsu Kimura er ein tidlegare japansk fotballspelar.
Frits von der Lippe
Frits von der Lippe var ein norsk teatersjef, teaterkritikar, forlagsarbeidar og journalist. Han er kjend som leiar for Riksteatret, som han bygde opp frå grunnen i perioden 1949–68.
Tomotetsu Kimura
Han spela for klubben Kyoto Purple Sanga.
Frits von der Lippe
Bakgrunn
Lippe vart fødd i Bergen, men voks opp i Oslo. Etter eksamen artium jobba han eitt år som huslærar før han tok til å jobba som journalist for avisa Tidens Tegn 1920-21. I åra 1923-41 var han fast teatermeldar i avisa Morgenposten. Dei to siste åra i Morgenposten var han òg Oslo-korrespondent for den danske avisa Politiken, og han var fast kåsør for NRK sitt radioprogram Sett og hørt frå 1928 til 1931.
Frå 1930 til 1942 jobba han som forlagssekretær for Gyldendal. I krigsåra slutta han i jobben, men tok til att i same stillinga i 1945. I 1946 vart han forfremja til sjefssekretær. Han beheldt stillinga fram til 1949.
Teatersjef
Etter at han slutta i Gyldendal, søkte von der Lippe på stillinga som teatersjef i det nye statsfinansierte Riksteateret som Stortinget hadde vedteke oppretta, og vart tilsett av ein einstemmig komité. Opphavleg var stillinga meint som ei femårsstilling, men von der Lippe vart sitjande til han nådde pensjonsalderen i 1968. Under den inspirerande leiinga hans utvida teateret seg stadig på alle område.
Ved å gjera Riksteatret til eit teater for heile landet, realiserte von der Lippe ein av draumane sine; å bringa kunsten i teateret ut til folket. Han syrgde for at Riksteatret framførte eit vekslande repertoar med brei appell. Teateret vart etter kvart landsomfattande, talet på turnéar og premierar auka, og han bygde opp eit nettverk av teaterkontaktar. I sjefsperioden hans fekk Riksteateret ein sentral plass i norsk kulturliv. Ved tiårsjubiléet til Riksteateret i 1959 gav von der Lippe ut boka Rundt land og strand som handla om dei fyrste ti åra til teateret.
Frits von der Lippe døydde i Oslo i 1988. Han var farfar til skodespelaren Anneke von der Lippe.
Dürrenhorn
Dürrenhorn (òg Dirruhorn) er eit 4 035 meter høgt fjell i Wallis-Alpane i Sveits, i kantonen Valais. Fjellet høyrer til Mischabel-massivet. Saman med Chli Dirruhorn, (3 890 moh) dannar det endepunkt for den kjende fjellryggen/fjellrekka Nadelgrat. Dalen Mattertal ligg vest for fjellet, Saas Fee i aust.
7. september 1879 stod Albert Mummery, William Penhall og fjellførarane Alexander Burgener og Ferdinand Imseng som dei fyrste menneska på toppen. Dei kleiv til topps langs nordegga.
Düren
Düren er ein by i Tyskland i delstaten Nordrhein-Westfalen med om lag 100 000 innbyggjarar. Byen ligg i landkreisen med same namn mellom Aachen og Köln ved elva Rur.
Historie
Keltarar hadde ein liten busetnad her kalla Durum for meir enn 2000 år sidan. Etter keltarane busette andre germanske stammer seg i området, og dei vart erobra av romarane under Julius Cæsar.
Tjuven Leonhard stal ein liten boks med leivningane av St. Anne frå Mainzer Stiftskirche St. Stephan i 1501 og førte dei til Düren. Pave Julius II avgjorde 18. mars 1506 at Düren kunne få ha leivningane. Dei vart halde i Martinskirche, som fekk namnet Annakirche i 1505. St. Anne vart vernehelgenen til Düren. Kvart år frå den 26. juli vert St. Anne feira i ei veke med ein av dei største folkefestane i Tyskland. I 1642 vart Düren trekt inn i trettiårskrigen, og troppar på begge sider øydela byen. Etter krigen tok slutt i 1648 braut det ut pest i byen som tok mange liv. Ein annan epidemi råka byen i 1665.
I 1794 vart Düren okkupert av franske revolusjonsstyrkar. Etter Wienerkongressen vart Düren avstått til Preussen i 1815. I 1900 var Düren ein av dei rikaste byane i Tyskland med 42 millionærar og 93 fabrikkar og eit folketal på 27 168. Mindre enn hundre år tidlegare budde berre 5 000 menneske i Düren.
Under den andre verdskrigen vart slaget om Hürtgenwald utkjempa i området rundt Düren, og 16. november 1944 vart byen totalt øydelagd under eit alliert bombetokt. Om lag 3 000 innbyggjarar mista livet. Dei som overlevde vart evakuert til sentrale delar av Tyskland.
A Classic Case
A Classic Case er det 16. studioalbumet til Jethro Tull, framført med London Symphony Orchestra, og gjeve ut i 1985. Musikken vart arrangert og dirigert av David Palmer. Med på albumet er bandmedlemmane Ian Anderson, Martin Barre, Dave Pegg og Peter-John Vettese.
Albumet vart spelt inn sommaren 1984 i CBS Studios i London, og kom ut 15. februar 1985. Det vart gjeve ut 31. desember 1985 i USA, der det nådde 93. plass på albumlista.
Kyrkjøyna
Kyrkjøyna (òg Kyrkjøyni eller Kyrkjøy) er ei øy i Ryfylke. Kyrkjøy er ei av Sjernarøyane, som høyrer til Stavanger kommune i Rogaland fylke. Kyrkjøyna og Bjergøyna er de to største øyane i øygruppa, som inntil 1965 var ein eigen kommune, Sjernarøy. Sjernarøy kyrkje, ei langkyrkje bygd i 1647, ligg på Kyrkjøyna. Forfattarbrørne Alfred og Kolbjørn Hauge voks opp på Kyrkjøyna.
Ørje
Ørje er ein tettstad og administrasjonssentrum i Marker kommune i Viken. Han ligg mellom Øymarksjøen og Rødenessjøen, berre om lag 4 km frå grensa til Sverige. Han har.
Ott Lepland
Ott Lepland er ein estisk songar.
Ott Lepland vart kjend som barnestjerne i Estland. I 1995 og 1996 gav han ut fire plater med barnesongar på. I 2009 vann Ott Lepland Eesti otsib superstaari - «Estland søkjer ei superstjerne», ein estisk variant av Idol. Etter dette gav han ut eit nytt album i 2010, og endå eitt i 2011.
Eesti laul
Den 3. mars 2012 vann Ott Lepland EESTI LAUL, estisk Melodi Grand Prix, med balladen «Kuula» - Lytt, høyr etter. Songen er skriven av Lepland og lyrikaren Aapo Ilves. Han var ein av to songar som kom til den estiske superfinalen. Den andre songen var «Mina jään» av Lenna Kuurmaa. «Kuula» vann med 67 % av røystene i Estland, og Ott Lepland fekk difor representera Estland i Eurovision Song Contest 2012 i Baku.
Greipstad
Greipstad er ein tidlegare norsk kommune i Vest-Agder som i dag er del av Songdalen kommune.
Greipstadnamnet er dokumentert tilbake til 1344. Gjennom mellomalderen var Greipstad ei lita bygd med 34 bruk. Greipstad (og Søgne) blei eige prestegjeld 10. juli 1604. Greipstad er framleis eige sokn i Mandal prosti.
Bygda blei eigen kommune i 1913 etter deling frå Søgne og Greipstad kommune. I 1964 blei så Greipstad, Finsland og ein mindre del av Øvrebø slått saman til Songdalen kommune.
Bibelen
Bibelen (gjennom latin frå gresk βιβλιος ‘lita bok’) er ei samling av kanoniske skrifter i jødisk og kristen religion. Bibelen i si kristne form blir i dag utgjeven på 2355 språk (2003).
Den kristne bibelen inneheld to samlingar av skrifter som i kristen tradisjon oftast blir kalla Det gamle testamentet og Det nye testamentet.
Det gamle testamentet, eller Den hebraiske bibelen, er ei samling av hebraiske skrifter som ein reknar med vart endeleg fastsett kring byrjinga av den moderne tidsrekninga. Den hebraiske bibelen finst i tre hovudversjonar: Den samaritanske Toráen, som inneheld ein eigen samaritansk versjon av dei fem Mosebøkene på hebraisk; Tanákh, som inneheld ein jødisk versjon av Toráen eller dei fem Mosebøkene og i tillegg profetiske og poetiske skrifter; og Septuaginta, som inneheld ei gresk omsetjing og tolking av Tanákh med mange tillegg, inkludert ekstra bøker (dei apokryfe eller deuterokanoniske skriftene). I tillegg kjem dei ulike arameiske omsetjingane av Mosebøkene, der Targúm Onkelos blir rekna som den viktigaste. Det kristne Gamle testamentet varierer noko i faktisk innhald, men er vanlegvis ei omsetjing som kombinerer element frå Tanákh-tradisjonen og Septuaginta-tradisjonen — med meir vekt på Tanákh-tradisjonen i protestantisk kristendom og meir vekt på Septuaginta i katolsk kristendom. Den gamle testamentet eller Den hebraiske bibelen blir rekna som heilag i jødedommen, kristendommen, islam og bahai.
Det nye testamentet er skrive på den seinantikke greske språkforma koiné. Det nye testamentet er rekna som heilag i kristendommen, islam og bahai. Jødedommen reknar ikkje Jesus for å vera Messias eller ein autoritativ profet, og godtek ikkje Det nye testamentet som kanonisk.
Bibelen på ulike språk
Kristendommen skil seg frå mange andre religionar, også dei nært beslekta religionane jødedom og islam, ved at dei kristne legg særleg vekt på å omsetje Bibelen til så mange språk som mogleg. Den første omsetjinga av Bibelen er dermed ei viktig språkhistorisk hending for mange språk, som t.d. gotisk og finsk. I Noreg vart den første norske bibelen omsett kring 1310 for Håkon V Magnusson. Denne bibelen, som er kjend under namnet Stjórn (‘Styre’), inneheldt Mosebøkene, de historiske bøkene fram til 2. kongebok med tillegg frå Krønikebøkene og ei alternativ utgåve av Josvas bok. Etter reformasjonen kom det (nye) biblar på dansk (1543) og (1550, «Reformasjonsbibelen»), svensk (1541, Gustav Vasas bibel, islandsk (1584) og finsk (1548), men ikkje på norsk. Det norske bibelselskapet vart stifta i 1816, men brukte dei første nitti åra til å trykke opp danske biblar. I 1904 gav bibelselskapet ut ei bibelutgåve der delar av ordforrådet var fornorska. Det første nynorske nytestamentet kom i 1870, den første nynorske bibelen kom så seint som i 1921. Den første samiske kom i 1895, omsett av Lars Jacobsen Hætta, med utgangspunkt i Niels Vibe Stockfleth si omsetjing av Det nye testamentet i 1840. Den neste nordsamiske Bibelen, på rettskrivinga frå 1979, vart lansert i Kautokeino 26. august 2019.
Heile eller delar av bibelen er omsett til 2355 språk, eller til om lag 4/6 av språka i verda, dvs. til bortimot alle språka med meir enn ca. 1000 talarar. Mange ser på dette arbeidet som kulturimperialisme, men samtidig utgjer dette arbeidet både eit steg på vegen mot å utvikle skriftspråk og lesekunne, og det er også den kanskje viktigaste kjelda til kunnskap om ulike språk. Verdas største bibelomsetjar institusjon er Summer Institue of Linguistics (SIL), ein institusjon som også står bak www.ethnologue.com, den viktigaste nettstaden til kjennskap om den sosiolingvistiske stoda til fleirtalet av språka i verda.
Intensiv eigenskap
Ein intensiv eigenskap er ein eigenskap eit kjemisk stoff har uavhengig av mengda av stoffet. Temperatur, viskositet, kokepunkt og smeltepunkt er døme på dette.
Aggregattilstand
Aggregattilstandar, fasar eller tilstandsformer er tilstandar eit stoff kan vera i. Dei tre vanlegaste er fast stoff, væske og gass. Plasma er sjeldnare. Vatn finst som is (fast stoff), som væske og som damp (gass).
Trykk og temperatur avgjer kva aggregattilstand eit stoff er i. Eit fasediagram for eit stoff viser ved kva verdiar overgangen mellom fasane skjer for stoffet.
Balfrin
Balfrin er eit 3 796 meter høgt fjell i Wallis-Alpane i Sveits. Fjellet ligg i kantonen Valais, i området Oberwallis. Balfrin ligg mellom Grächen og Saas-Fee. Fjellet høyrer til massivet Mischabel og ligg seks kilometer frå Dom, høgste toppen i massivet.
Kabelferje
Kabelferje er ein båttype som ein kan dra over eit sund ved hjelp av kablar. Dei vert ofte dregne fram ved hjelp av handkraft, ved at passasjerane dreiar rundt på eit handtak.
Gotland
Gotland er ei øy og eit svensk landskap i Austersjøen, kring 90 km frå den svenske fastlandskysten. Landskapet vert utgjort av øya Gotland i tillegg til Fårö, Karlsöarna, Gotska Sandön og fleire mindre øyar. Landskapet er eit eige len (Gotlands län), ein eigen kommune (Gotlands kommun) og eit eige kyrkjestift (Visby stift). Fram til 1921 var stavemåten Gottland. Då øya var styrt frå Danmark, vart øya kalla Gulland av danskane. Landskapet har 42 000 kjende fornminne. Det høgaste punktet er Lojsta hed på 83 meter over havet.
Kabelferje
For kryssing av elvar, finst det kabelferjer som hentar energi til framdrift av elvestraumen.
Gotland
Historikk
Gotland er særs viktig i både arkeologisk og religionshistorisk samanheng, særleg med omsyn til funn frå jarnalderen. Her finst til saman 42 000 kjende fornminne.
I steinalderen var Gotland busett av seljegarar og fiskarar, som har hatt tilhald mellom anna i hola Stora Förvar på Stora Karlsö og på Ajvide-buplassen på Ekstakysten innanfor Karlsöarna. På øya er det òg gjort talrike arkeologiske funn funn frå bronsealderen og jarnalderen. Til dømes finst store gravfelt i nærleiken av Trullhalsar og Gålrum, og ei mengd gravrøyser frå bronsealderen, som på Gotland vert kalla rojr er å sjå ikring på heile øya; den største er Uggarderojr i Rone. Dessutan er skipsettingar (rekkjer av reiste stein som dannar konturane av ein båt) vanlege.
Øya er vidgjeten for dei mange biletsteinene frå jarnalderen, reiste steinheller med innteikna figurar av ulik art, vanlegvis utan runeinnskrift. Etter alt å døme har bileta dels å gjere med generell germansk førkristen mytologi, dels med lokal førkristen mytologi og segn særleg knytt til folkegruppene på øya. Dei vert tidfesta til perioden frå 700 e.Kr. og fram til ut på 1000-talet.
Sjølv om Mälardalen kan visa til funn av fleire runesteinar, er Gotland sine runesteinar eldre. Mellom desse er Kylverstenen i Stånga, som truleg er frå 300-talet. Den første fullstendige runefuþarken er avbilda. Gotlendingane har drive omfattande skipsfart og skaffe seg mykje rikdom, slik store arkeologiske funn av gull- og sylvgjenstandar syner, mellom anna eit stort funn av 14000 sylvmyntar frå vikingtida som vart gjort i 1999, den såkalla Spillingsskatten, som vog 67 kilo.
Frå mellomalderen finst 95 kyrkjer av stein, utsmykka med skulpturar og relieff. Ofte har kyrkjene prestegardar og slike tårnliknande forsvarsbygningar som vert kalla kastalar.
Gotland var tidleg eit senter for handel, tidvis òg ein stad der sjørøvarar heldt til. I mellomalderen oppstod det konfliktar mellom innflytta tyske kjøpmenn i hansabyen Visby og dei bøndene i området som dreiv med handel. Konflikten utvikla seg til ein liten borgarkrig. Kong Magnus Ladulås fekk slutt på kampane i 1288. I 1361 vart øya teke av den danske kongen Valdemar Atterdag. Først i 1645, ved freden i Brömsebro, vart Gotland svensk.
Earle Dickson
Earle Dickson var ein amerikansk oppfinnar som er mest kjend for å ha funne opp sårplasteret.
Dickson var tilsett i det medisinske firmaet Johnson & Johnson. Kona hans, Josephine, kutta og brende seg ofte på fingrane medan ho gjorde kjøkkenarbeid, og han oppdaga at gasbind festa til fingrane med limband ikkje heldt seg skikkeleg på plass. I 1920 fann han på å festa gasbindet til limbandet og dekkja det med ein noko kraftigare porøs duk. Etter kvart vart det også tilsett antiseptiske stoff til gasen, for å hjelpa til å halda såra reine og skunda på tilhelinga. Sjefen til Dickson, James Johnson, likte dette produktet svært godt, og bestemte seg for å produsera det. I 1924 vart det installert maskinar for å masseprodusera dei små bandasjane til Dickson.
Shigetoshi Kitamura
Shigetoshi Kitamura er ein tidlegare japansk fotballspelar.
Skjønhaug
Skjønhaug eller Sjønhaug er ein tettstad Indre Østfold kommune i Viken.
Staden var administrasjonssenter i Trøgstad kommune i Østfold til 2020. Han har.
Fylkesveg 286
Fylkesveg 286 (Fv286) går mellom Damåsen i Øvre Eiker og Skollenborg i Kongsberg. Veglengda er 9,2 km. På folkemunne vert strekninga mellom Krekling og Skollenborg av og til omtalt som Burmaveien.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Nasjonalalliansen i Italia
Nasjonalalliansen («Alleanza Nazionale», AN) var eit italiensk politisk parti med røter i det nyfascistiske Movimento Sociale Italiano. Partiet vart grunnlagt i 1994 etter MSI sitt allmøte i Fiuggi. Nasjonallalliansen inkluderer også konservative delar av det tidlegare Democrazia Cristiana. Partileiar er Gianfranco Fini. Den politiske ideologien vert i dag ofte karakterisert som nasjonalkonservativ. Partiet har vore ein nær samarbeidspartnar av Silvio Berlusconis Forza Italia sidan skipinga.
Eit tidlegare partimedlem er Alessandra Mussolini, som braut med partiet då Gianfranco Fini tok avstand frå bestefar hennar, Benito Mussolini.
Ministerhotellet
Ministerhotellet, eller Pechlinska palatset (Pechlinske palasset), var eit bygg i Stockholm i Sverige. Bygget fungerte som arbeidsplass og bustad for norske statsrådar i Sverige frå 1814 til 1905, under unionen mellom Noreg og Sverige. Ministerhotellet vart rive i 1911.
Ole Richter, som var norsk statsminister i Stockholm frå 1884, tok sitt eige liv på statsministerkontoret her den 15. juni 1888.
Krit
Krit eller skrivekrit er ein sedimentær bergart, ein kvit eller lys grå, jordaktig kalkstein som hovudsakleg består av kokkolittar og foraminiferskal. Krit er massiv, ofte med lag av flintknollar. Det er kjent frå den seinare delen av perioden krit i Storbritannia, Frankrike, Nord-Tyskland, Danmark ogRussland. Den noko fastare krit-kalksteinen opptrer mellom anna i Ekofiskområdet i Nordsjøen, der han er ein viktig reservoarbergart for olje og gass.
Namnet kjem av det latinske uttrykket som tyder «jord frå Kreta».
Krit blir brukt som skrivekrit, farge, pussemiddel, fyllstoff i industriprodukt, og som vanleg kalkstein.
Straume på Litlesotra
Straume er kommunesenteret i Øygarden i Vestland fylke. Staden ligg vest på øya Litlesotra. Sartor Storsenter, eit av dei største kjøpesentera på Vestlandet, ligg i Straume sentrum. Frå Straume går Riksveg 555 på Straumsundbrua over til Bildøy.
Busetjinga har vorte så tett i området av Statistisk sentralbyrå reknar Straume og Knarrevik som ein tettstad. Der bur i Knarrevik/Straume. Tettstadområdet femner også tilliggjande tettbygde strøk sør på Bildøy og aust på Sotra (Kolltveit).
Chișinău
Chişinău eller Kisjinjov (russisk Кишинёв/Kisjinjov) er hovudstaden, den største byen og industrielt og kommersielt sentrum i Moldova. Han ligg om lag midt i landet ved elva Bîc. Økonomisk er byen den mest velståande i Moldova og eit trafikknutepunkt for regionen. Som den viktigaste byen i Moldova har Chişinău ei rekkje utdanningsinstitusjonar. Chişinău er ein av dei byane i Europa med flest grøntareal.
Historie
Chişinău vart grunnlagd som ein klosterby i 1436 og vart ein del av fyrstedømet Moldavia, som på byrjinga av 1500-talet vart underlagt Det osmanske riket. På byrjinga av 1800-talet var han ein liten landsby med rundt 7 000 innbyggjarar. I 1812 vart han ein del av Det russiske keisardømet, som gjorde han til hovudstad i det nyleg annekterte Bessarabia gubernija. Folketalet voks til 92 000 i 1862 og til 125 787 i 1900.
Industrialderen
Frå 1834 vart byen bygd ut av keisardømet med vide, lange gater og ein nyutvikla byplan som delte byen i to delar, den eldre delen av byen, med uregelmessig bygningsstruktur og eit nyare bysentrum. Mellom 26. mai 1830 og 13. oktober 1836 bygde arkitekt Avraam Melnikov 'Catedrala Naşterea Domnului' (ei ortodoks domkyrkje) med eit flott klokketårn. I 1840 stod triumfbogen ferdig, teikna av arkitekt Luca Zauşkevici. Etter dette vart det bygd mange bygg og landemerke. Byen spelte òg ei viktig rolle i krigen mellom Russland og Tyrkia (1877–1878) som hovudkvarteret for den russiske invasjonen.
Jødeforfølging og tida før revolusjonen
Seint på 1800-talet, særleg på grunn av aukande antisemittisme i Russland og betre økonomiske tilhøve, slo mange jødar seg ned i Chişinău. I 1900 var 43 % av innbyggjarane i Chişinău jødiske, det høgaste talet i heile Europa.
6. og 7. april 1903 fann derimot ein stor antisemittisk pogrom stad, som seinare vart kjent som jødeforfølginga i Kisjinjov. 47-49 jødar mista livet, 92 vart alvorleg skadde og om lag 500 mindre råka. I tillegg vart fleire hundre hus og butikkar plyndra og øydelagde. Ein meiner at jødeforfølginga starta på grunn av antijødisk propaganda i den einaste offisielle avisa i byen på denne tida, Bessarabets (Бессарабецъ). Reaksjonane på hendinga inkluderte ein protest til tsar Nikolaj II av Russland på vegner av det amerikanske folket frå den USA-amerikanske presidenten Theodore Roosevelt i juli 1905.
Masahiko Wada
Masahiko Wada er ein tidlegare japansk fotballspelar.
Chișinău
Jødeforfølging og tida før revolusjonen
22. august 1905 fann ei anna blodig hending stad då politiet opna eld mot om lag 3 000 demonstrerande bønder. Berre få månader seinare, 19.-20. oktober 1905, oppstod ein anna protest som var med på å tvinge fram Oktobermanifestet frå tsar Nikolaj II. Desse demonstrasjonane snudde brått om til eit åtak på dei jødane ein kunne finne og 19 jødar mista livet.
Masahiko Wada
Han spela for klubben Kyoto Purple Sanga.
Chișinău
Den første verdskrigen
Etter den russiske Oktoberrevolusjonen erklærte landet seg sjølvstendig frå det falne riket, før det vart ein del av Kongedømet Romania. I denne perioden var Chişinău i bakgrunnen og vart ikkje sett på som noko anna enn ein stor provinsby. Berre då moderne teknologi og industri kom til byen vart han gradvis viktigare.
Mellom 1918 og 1940 vart sentrum av byen kraftig renovert. I 1927 vart det reist eit monument av den kjende fyrsten Stefan III av Moldavia, laga av skulptøren Alexandru Plămădeală.
Den andre verdskrigen
I kaoset under den andre verdskrigen vart Chişinău nesten totalt øydelagd. Dette byrja med at den raude arméen og Sovjetunionen okkuperte byen og landet frå 28. juni 1940. Då byen var i ferd med å kome seg etter sovjetarane sin innmarsj råka eit kraftig jordskjelv byen 10. november 1940. Episenteret for skjelvet, som vart målt til 7,3 på richterskalaen, låg aust i Romania og førte til store øydeleggingar i byen.
Etter om lag eitt år gjekk Tyskland og Romania til åtak på det nyoppretta Moldovsk SSR. Frå juli 1941 leid byen under storskala skotvekslingar og omfattande bombeåtak frå tyske fly. Den raude arméen heldt ut fram til Chişinău til slutt fall den 17. juli 1941.
Etter krigen vart Bessarabia innlemma i Sovjetunionen. Det meste av Bessarabia vart ein del av Moldovsk SSR med Chişinău som hovudstad. Mindre delar av Bessarabia vart ein del av Ukrainsk SSR.
Sovjetunionen
I åra 1947 til 1949 utvikla arkitekten Alexej Sjtsjusev ein plan for å gradvis rekonstruere byen med eit lag av arkitektar.
På byrjinga av 1950-talet auka folketalet raskt og dei sovjetiske styresmaktene svarte med å byggje store blokker i stalinistisk arkitektur. Denne prosessen heldt fram under Nikita Khrusjtsjov, som bad om konstruksjon med mottoet «godt, billigare og bygd raskare». Den nye arkitektoniske stilen førte til dramatiske endringar og danna stilen som dominerer bybilete i dag med store blokkleilegheiter over store område.
Perioden med størst utvikling var frå 1971, då den sovjetiske regjeringa gav meir enn ein milliard rublar for å utvikle byen, og fram til 1991 då Moldova fekk sjølvstende.
Mange gater i Chişinău er kalla opp etter historiske personar, stader eller hendingar. Sjølvstendet frå Sovjetunionen førte til omfattande omdøyping av gatenamna og stader i byen frå kommunistiske tema til nasjonale tema.
Bydelar
Chişinău er delt inn i fem administrative bydelar: Centru, Rascani, Botanica, Buiucani og Ciocana. I tillegg til desse bydelane brukar dei lokale innbyggjarane namn som til dømes «Telecentru» og «Posta Veche» (Gamle posten) for å skildre geografiske område innanfor bygrensa.
Kultur
Som hovudstad i landet er Chişinău rik på kulturliv både innanfor nasjonal folklore og klassiske uttrykksformer. Byen er arena for festivalar og markeringar av nasjonale høgtidsdagar, men har òg sin eigen «Bydag» den 14. oktober. Denne dagen vert heile hovudgata Stefan cel Mare fylt med kulturelle aktivitetar.
Byen har mange gode konsertlokale, eigen opera og ballett, museum og ei rekkje teater – mellom anna Nasjonalteateret: Mihai Eminescu som mellom anna sette opp stykke av Henrik Ibsen i Ibsenåret 2006.
Offentleg transport
Byen har eit godt utbygd offentleg transportnett som består av trolleybussar (billettpris per 2012 = 2 lei = 1,00 kr), vanlege bussar (3 lei = 1,50 kr) eller minibussar som følgjer ei fast marsj-rute og dermed vert kalla «Marsrutka» (3 lei = 1,50 kr) – sistnemnde kan du stoppe for av og påstiging når det måtte passe deg. Det er stadig fleire taxi-selskap i byen og prisen er ca. 4 lei per km (2 kr)
Matkar
Matkar er ymse typar kar som vert nytta til å laga eller oppbevara mat i. I gamle dagar var desse gjerne laga av glas, keramikk, metall, tre eller andre planteprodukt. I nyare tid er matkar av plast blitt meir vanlege.
Waterford
Waterford (irsk Port Láirge, gamalnorsk Veðrafjǫrðr, «vindfull fjord») er femte største byen i Republikken Irland. Han er det administrative senteret i County Waterford og den viktigaste byen søraust i landet. Han vart grunnlagd i år 914 av vikingar og vart den første byen på Irland.
Waterford er den største byen Irland som har halde på sitt opphavlege vikingnamn, Vedrarfjord. Reginald's Tower er den eldste bybygningen på Irland og det eldste monumentet som har halde på vikingnamnet sitt.
Byen har nær 50 000 innbyggjarar og 45 000 av dei bur innanfor bygrensene, medan resten held til i forstadane i County Kilkenny.
Elva Suir renn gjennom Waterford og har danna grunnlaget for den lange maritime historia til Waterford. Hamna i Waterford har vore ei av dei største hamnene i Irland i over tusen år. På 1800-talet var skipsbygging ein stor industri i byen. Eigarane av Neptune Shipyard, Malcomson-familien, bygde og opererte den største flåten av jerndampskip i verda mellom midten av 1850-åra og seint i 1860-åra, inkludert fem transatlantiske passasjerskip. I dag er Waterford synonymnt med Waterfordkrystall, ein av dei mest langvarige og suksessrike industriane i byen. Glas og krystall har vore produsert i byen sidan 1783.
Historie
Vikingar på tokt oppretta ein busetnad ved Waterford i 853, men han vart fråflytta i 902 då dei vart driven bort av innfødde irar. Vikingane grunnla Waterford på ny i 914 og bygde det som kom til å bli den første byen i Irland.
I 1137 prøvde Diarmuid MacMorrough, kongen av Leinster, å ta Waterford, men klarte det ikkje. Han kom tilbake i 1170 med normanniske leigesoldatar under Richard de Clare (Strongbow) og i lag omleira dei og tok Waterford. Dette var starten på anglo-normannarar sitt inntog på Irland. I 1171 gjekk Henrik II av England i land ved Waterford. Waterford, og seinare Dublin, vart erklært ein del av krona og Dublin vart utropt til hovudstad på Irland.
Gjennom mellomalderen var Waterford den andre byen på Irland etter Dublin. På 1400-talet dreiv Waterford bort to pretendantar til den engelske trona: Lambert Simnel og Perkin Warbeck. Som følgje av dette gav kong Henrik VII byen sitt motto: Urbs Intacta Manet Waterfordia («Waterford forblir den uerobra byen»).
Etter Reformasjonen vart Waterford verande ein katolsk by og deltok i konføderasjonen Kilkenny - eit sjølvstendig katolske styre frå 1642-1649. Dette enda brått med Oliver Cromwell, som førte landet tilbake til engelsk styre. Nevøen hans, Henry Ireton, tok til slutt Waterford i 1650 etter ei stor omleiring.
1700-talet var ein velståande periode for Waterford. Det meste av den vakraste arkitekturen i byen er frå denne tida. På 1800-talet blømde industriar som glasverk og skipsbygging i byen.
I juli 1922 var Waterford åstad for kamphandlingar mellom Den irske fristaten og irske republikanarar under den irske borgarkrigen.
Friedrich Fröbel
Friedrich Willhelm August Fröbel var ein tyskar, som i 1840 fyrst brukte ordet kindergarten (barnehage) om leik- og aktivitetsinstituttet for unge barn han grunnlagde i Bad Blankenburg i 1837.
Han oppfann også fleire leikar, mellom anna dei såkalla Fröbel Gaben, eller fröbelgåver. Fröbelgåvene var samansette av diverse geometriske figurar som kunne setjast saman til større figurar. Den kjende amerikanske arkitekten Frank Lloyd Wright har sjølv sagd at han vart påverka i stor grad av å leike med fröbelgåver.
Fröbel si store innsikt var kor viktig det er med aktivitet i eit barn si oppvekst. I den fyrste barnehagen hadde ein leikar som song, dans, hagearbeid og leik med fröbelgåver.
Austad
Austad kan vise til:
Dent de Perroc
Dent de Perroc er eit 3 676 meter høgt fjell i Wallis-Alpane i Sveits. Fjellet ligg aust for landsbyen Arolla i Evolène i dalen Val d'Herens i kantonen Valais.
Kjellaug
Kjellaug er eit kvinnenamn av norrønt opphav. Det er sett saman av kjell, som tyder 'offerkjele' eller 'hjelm', og kvinneendinga -laug, 'vigd til'.
Kjellaug har namnedag i Noreg den 20. april.
Sal i Kapp Verde
Sal er ei av øyane i øygruppa Barlavento i Kapp Verde. Øya utgjer òg ein eigen kommune i Kapp Verde, med byen Espargos som kommunesenter. Kapp Verde internasjonale flyplass ligg ved Espargos.
Vigra Idrettslag
Vigra Idrettslag er eit idrettslag heimehøyrande på øya Vigra i Giske kommune på Sunnmøre. Laget vart skipa 7. august 1944 og er aktivt med i badminton, bogeskyting, fotball og handball. Gult og blått er lagsfargane til Vigra Idrettslag.
Vigra IL sitt fotballag for menn har sidan 1960-åra jamnast spelt på nivå 5 i seriesystemet. I 1986 kvalifiserte laget seg til noregsmeisterskapen, der Vigra møtte grannelaget Valder i 1. runde. Etter 0-0 vart det omkamp som Vigra tapte 1-2. Med innsnevringar i systemet har laget sidan 2006 oftast delteke på nivå 6.
Volda Elektriske Mylne
Volda Elektriske Mylne er ei mylne som mel med kvernsteinar. Verksemda ligg i Volda på Sunnmøre.
Historie
Mylna i Volda vart oppstarta i 1868. Då vart ho dreva av eit vasshjul. Aarflot-karane som stod bak meinte det skulle vere forretning i å male for andre korndyrkande bønder. Men dei heldt stort sett fram med å male på sine eigne gardskverner, og det vart vanskeleg å få tak i korn. Det vart difor satsa på guano. Eigarane kjøpte fiskeavfall som dei frakta heim, turka og mol. Etterspurnaden etter gjødsel var stor og det gjekk godt ei tid. Etter kvart vart det starta guanomylner nærare ilandføringsstadane for fisken. Voldamylna vart utkonkurrert.
Det vart vanleg at mylner i Noreg bytte ut kvernsteinane med hammarkverner. Dette var ei dyr investering som dei fleste bygdemylner ikkje hadde råd til. Dei fleste vart avvikla, og mylna i Volda vart einerådande på Sunnmøre. Verksemda heldt fram med å male på kvernsteinar. I 1973 vart mylna Volda Elektriske Mylne overteken av Felleskjøpet. Produksjonen held fram, om enn i tildels svært liten målestokk. I 1999 vart mylna nedlagd, etter mykje ordskifte og protestar.
Mylna i dag
I 2001 vart Volda Elektriske Mylne starta opp att. Den siste disponenten frå felleskjøpstida, Elias Moe, overtok anlegget.
Produksjonen og vareutvalet har vorte større siste åra.
Garden Kvalsund på Nerlandsøya
Kvalsund er ein matrikkelgard på Nerlandsøya i Herøy på Sunnmøre.
Volda Elektriske Mylne
Mylna i dag
Mylnå, som er den daglege nemninga på verksemda, har starta eige utsal der det mellom anna vert selt mjøl og brød. På laurdagane er det ofte råd å få kjøpt speltgraut.
I juni 2008 tildelte Norsk kulturarv Olavsrosa til Volda Elektriske Mylne.
Garden Kvalsund på Nerlandsøya
Garden omfattar den sørvestre delen av Kvalsund grunnkrins, og grensar mot gardane Teige og Kopparstad.
Hamnås
Hamnås eller Havnås er ein tettstad i Indre Østfold kommune i Viken.
Staden låg i Trøgstad kommune i Østfold. Han ligg søraust for kommunesenteret Skjønhaug og har.
Polyklorert bifenyl
Polyklorerte bifenyl (PCB) er ei gruppe kjemiske sambindingar som er giftige og skadelege for miljøet. PCB er feittløyselege og tungt nedbrytbare. I Noreg har ny bruk av stoffa vore forbode sidan 1980.
Bruk
Stoffet har mellom anna vore brukt i lysarmatur.
Shuji Nomiyama
Shuji Nomiyama er ein tidlegare japansk fotballspelar.
Bjarne H. Henriksen
Bjarne Henry Henriksen var ein norsk arbeidar og politikar frå Arendal. Han representerte Aust-Agder og Arbeidarpartiet på Stortinget frå 1954 til 1969.
Henriksen var son til ein snikkar. Sjølv var han industriarbeidar frå 1918 til 1948, bortsett frå åra 1921-27, då han arbeidde på kontor. Frå 1948 til -53 var han disponent for avisa Tiden i Arendal.
Henriksen var medlem av landsstyret i Arbeidernes Ungdomsfylking frå 1933 til -35. Han var medlem i bystyret i Arendal 1934-37 og frå 1945 til 1965. Åra 1950-53 var han varaordførar.
Hausten 1953 vart Henriksen vald inn på Stortinget frå Aust-Agder, og med attval i 1957, 1961 og 1965 vart han sitjande på Tinget til 1969. Dei fire fyrste sesjonane var han medlem i Sjøfarts- og fiskerikomiteen. Sidan hadde han plass i Finanskomiteen, sekretær i denne i tida 1963-65.
Kjellrun
Kjellrun er eit kvinnenamn av norrønt opphav. Det er sett saman av kjell, som tyder 'offerkjele' eller 'hjelm', og rún, 'løyndom'
Bjarne H. Henriksen
Kjelder
Stortingsbiografi
Kjellrun
Kjellrun har namnedag i Noreg den 20. april.
I 2009 var det 547 kvinner i Noreg som heitte Kjellrun. 41 heitte Kjellrunn og 10 heitte Kjelrun.
Johan Kleven
Johan Kleven, fødd 1859 og daud 1944, var ein norsk spelemann frå Krødsherad i Buskerud. Han var son av Gamle-Kleven.
Johan Kleven var ein heimekjær spelemann som reiste lite ute or bygdene han kom frå. Han spela mykje i lag og bryllaup i Krødsherad, men livnæra seg elles som skomakar. Kleven reiste mykje ikring i bygda og lappa skor, og kom til Ørpen med. Han vart slik ein av dei første læremeistrane til Truls Ørpen, då Truls var sju år gamal.
Kleven hadde far sin som viktigaste kjelde, og kunne det meste etter han. Slik vart han ein førande kjelde då Truls Ørpen seinare skulle skrive ned slåttar frå heimbygdene. Om lag helvta av alle nedskriftene Ørpen gjorde frå Krødsherad er etter Johan Kleven.
Johan Kleven var og ein god dansar, og var den første som heldt kurs i kryllingspringar i 1920-åra.
I hardingfeleverket er det 49 slåtteoppskrifter etter Johan Kleven.
Obstfelderprisen
Obstfelderprisen er ein litteraturpris innstifta av Stavanger kommune med støtte av oljeselskapet BP Norway. Prisen skal gå til ein diktar frå eit nordisk land som har eit forfattarskap av høg litterær kvalitet. Prisvinnaren skal vere frå eit av dei nordiske landa. Han blir delt ut anna kvart år og er på 50 000 kroner og eit grafisk blad.
Hiroyuki Kishi
Hiroyuki Kishi er ein tidlegare japansk fotballspelar.
Obstfelderprisen
I 1999 trekte BP Norway seg som sponsor. Forsøk frå Stavanger bibliotek på å finna ein ny støttespelar har så langt feila, og prisen er derfor ikkje blitt delt ut sidan 1997.
Hiroyuki Kishi
Han spela for klubben Gamba Osaka.
Steinar Nilsen
Steinar Nilsen er ein tidlegare norsk fotballspelar frå Tromsø.
Som fotballspelar spelte han i fleire år midtstoppar for Tromsø IL, før han vart seld til AC Milan. Der fekk han lite speletid, men scora mellom anna eit flott mål i cupen. Seinare vart han seld til SSC Napoli der han spelte fast ein periode før han vart skada. Her var han mellom anna kaptein. Steinar Nilsen spelte òg på landslaget, mellom anna i lag med broren Roger Nilsen.
Han kom heim til Noreg og Tromsø IL, der han spelte to sesongar før han la opp. Både i 2005 og 2006 tok han over treneransvaret i klubben etter at hovudtrenarane fekk sparken, og frå sommaren 2006 og ut 2008-sesongen hadde han hovudtrenaransvaret i Tromsø. Etter sesongen sa han opp som trenar for å søke nye utfordringar og 21. november 2008 skreiv han under ein 3-årskontrakt med Sportsklubben Brann. Etter ein dårleg start på 2010-sesongen med Brann, der dei mellom anna rauk ut i cupen for 3. divisjonslaget Fyllingen, trekte Steinar Nilsen seg frå stillinga i mai dette året.
Black Holm
Black Holm er ei lita tidvassøy i Orknøyane, nær Copinsay og vest for Corn Holm.
Velbert
Velbert er ein by i Tyskland i delstaten Nordrhein-Westfalen med om lag 90 000 innbyggjarar. Byen ligg i kreisen Mettmann og er kjend for den 300 meter høge radiomasta Sender Langenberg.
Black Holm
Øya består av raud sandstein.
Velbert
Geografi
Velbert ligg i åsane Berg, om lag 20 km nordaust for Düsseldorf og 12 km nordvest for Wuppertal ved den venstre breidda av elva Ruhr.
Velbert ligg i den høgaste delen av Berg og middelhøgda i byen er 230 meter over havet. Det høgaste punktet er 303 meter, ved Hordt-Berg, og det lågaste er rundt 80 meter ved Nierenhof am Deilbach.
Black Holm
Ved lågvatn er ho landfast med Corn Holm, som igjen er landfast med Copinsay via eit strekke kalla Isle Rough.
Heiås
Heiås er ein tettstad i Trøgstad i Indre Østfold kommune i Viken. Han har. Båstad kyrkje ligg ved Heiås.